2026.09.19. Szabadon festés | Korai Fecske (Early Bird) kedvezményes díj 2026.09.06-ig
Erdei akvarell elvonulás Béren, egész napos nyári művészeti és természetközeli élmény Szabadban akvarellezni, a természetre hangolódva, elcsendesedve... Mindezt a Cserhát kapujában található Béren és a kedves zsákfalut körülölelő, élővilágban gazdag, szemet gyönyörködtető lankák között. Egy ilyen kirándulással összekötött együttalkotásra szeretnélek elhívni, ha te is szívesen osztoznál velem ebben a feltöltő élményben. Korai Fecske (Early Bird) díj: 32.000 Ft/fő Ha 2026.09.06-ig jelentkezel és befizeted a részvételi díjat. A program összetettsége és a személyes figyelem érdekében a létszám korlátozott, így érdemes időben biztosítani a helyedet. Maximális létszám: 10 fő A részvételi díj tartalmazza: az egésznapos jelenlétet és figyelemet az alkotói folyamatodban, egy hazavihető, az induláshoz hasznos minőségi festőcsomagot az akvarellezéshez szükséges eszközökkel (kíváló minőségű akvarellpapír tömb, akvarellfesték, ecset három szélességben, víztartó edény, papírtörlő visszatörléshez), amivel később otthon is lesz lehetőséged alkotni, vezetett túrát az alkotóhelyszínekhez az árnyas erdőn keresztül és a panorámás béri Andezit oszlopokhoz, miközben megfigyelhetjük a helyi madarakat és rovarokat is, műhelyvásárt egyedi kedvezményekkel, teljes ellátást helyi alapanyagokból készült finomságokból, és a nap során szerzett sok szép pillanatot. Amit érdemes magaddal hozni: vizesflakon, amit a gyülekezésünk helyszínén megtölthetsz hideg vízzel, naptej, fejfedő, kullancsriasztó, kis összecsukható, hordozható kempingszék, ha nem szeretnél huzamosabb időt a földön ülve tölteni, természetjáráshoz kényelmes lábbeli. HELYSZÍN: Bér (Cserhát) a falucskában helyet kapó beltéri alkotóterünk (Béri Evangélikus Gyülekezeti Ház), ill. a körülötte található erdős-mezős lankák. Rossz idő esetén a teljes programot a hangulatos és világos beltéri alkotóhelyünkön tartjuk meg természetközeli inspirációs anyagok segítségével. RÉSZLETES PROGRAM >> LEMONDÁSI FELTÉTELEK Mivel a minőségi étkezések és a személyre szabott festőcsomagokat is előre rendezzük, ezért kérünk, hogy olvasd el figyelmesen a lemondási szabályzatunkat: Lemondás 2026.09.13-ig a részvételi díj 100%-át visszatérítjük vagy átruházhatod a jegyedet másra, de ajándékkártyára is válthatod, mely 2026.12.31-ig felhasználható a következő eseményünkre vagy a webshopban található termékekre. Lemondás 2026.09.14-09.19. között a részvételi díjat már nem áll módunkban visszatéríteni a fixen felmerülő költségek miatt, de átruházhatod a jegyedet egy általad választott másik személyre.